
				REFERAT DE APROBARE
la proiectul de hotărâre privind aprobarea acordului Consiliului Local Bustuchin pentru scoaterea definitivă din circuitul agricol a terenului in suprafata de 9900 mp, inscris in cartea funciara nr. 36114, aflat în extravilanul comunei Bustuchin in vederea realizarii investitiei ,,Capacitate noua de producere a energiei electrice din sursa regenerabila-solara, in comuna Bustuchin, judetul Gorj''

	Prin prezentul referat, supun atenției Consiliului Local al Comunei Bustuchin proiectul de hotărâre privind aprobarea scoaterii definitive din circuitul agricol a terenului în suprafață de 9900 mp, identificat prin cartea funciară nr. 36114, situat în extravilanul localității. Terenul este destinat realizării unei investiții de interes local, respectiv construcția unei capacități noi de producere a energiei electrice din sursă regenerabilă – solară.
	Această investiție se încadrează în obiectivele strategice ale comunei privind dezvoltarea durabilă, utilizarea surselor alternative de energie și atragerea de investitori în infrastructura energetică locală. Conform reglementărilor în vigoare, aprobarea scoaterii din circuit agricol este condiționată de exprimarea acordului Consiliului Local, însoțit de avizul autorităților competente în domeniu.
[bookmark: _GoBack]	Întrucât terenul vizat se află în extravilan și este înscris în documentațiile cadastrale, iar proiectul respectă cerințele tehnice și de urbanism, propun adoptarea hotărârii de consiliu în forma prezentată..

